ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่องนร02660004251

ขอให้จัดสรรจิตอาสาเข้าไปดูแลการจราจรเพื่ออำนวยความปลอดภัยให้แก่นักเรียน บริเวณ หน้า โรงเรียนประชาราษฎร์บำเพ็ญ ซอยประชาราษฎร์บำเพ็ญ 24  เขตห้วยขวาง  เนื่องจากผู้ร้องแจ้งว่า ที่โรงเรียนดังกล่าว ไม่มีเจ้าหน้าที่จราจรเพื่ออำนวยความสะดวกด้านการจราจร ให้แก่เด็กนักเรียน ผู้ปกครอง ครู อาจารย์ และประชาชนทั่วไป โดยผู้ร้องแจ้งว่าเคยมีบุคคลเข้าไปเป็นจิตอาสา ชื่อ นายยุพิณ ปุยปัญจะ (เพียงกล่าวถึงเท่านั้น) ซึ่งเป็นชาวบ้านที่อาศัยอยู่ในพื้นที่ดังกล่าว ได้มาทำจิตอาสาเป็นผู้อำนวยความสะดวกด้านการจราจร ดูแลความปลอดภัย บริเวณหน้าโรงเรียน เป็นระยะเวลา 2-3 เดือน หรือ ตั้งแต่ช่วงเดือนธันวาคม 2565 ที่ผ่านมา โดยเฉพาะในช่วงเวลาเร่งด่วน เช้า-เย็น เป็นเวลาเข้าเรียนและเลิกเรียน จะมีรถสัญจรไปมาในพื้นที่ดังกล่าวเป็นจำนวนมาก ผู้ร้องเกรงว่าอาจจะเกิดอุบัติเหตุขึ้นได้ เบื้องต้นเมื่อประมาณ 1 สัปดาห์ที่แล้ว (ไม่ระบุวันที่) ผู้ร้องแจ้งว่าได้ไปติดต่อที่สำนักงานเขตห้วยขวางบ้างแล้ว แต่ปัจจุบัน (วันที่ 1 กุมภาพันธ์ 2566) ก็ยังไม่มีจิตอาสา หรือ เจ้าหน้าที่ของหน่วยงาน เข้ามาดูแลการจราจรให้แต่อย่างใด จึงประสงค์ให้หน่วยงานที่เกี่ยวข้องจัดสรร จิตอาสา เจ้าหน้าที่เข้ามาดูแลการจราจร เพื่ออำนวยความสะดวกและความปลอดภัยให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata